श्रीनगर(पीटीआई)। बड़गाम जिले में एक भाजपा नेता के यहां तैनात पुलिसकर्मी की रायफल छिनकर संदिग्ध आतंकी भाग गए। बताया जा रहा है कि कॉन्सटेबल बसीर अहमद भाजपा नेता गुलाम मोहम्मद चोपान के यहां तैनात था। चार संदिग्धों ने भाजपा नेता के घर धावा बोला और कॉन्सटेबल की रायफल छीन ली। अधिकारियों का कहना है कि मामले को संज्ञान में लेकर जांच की जा रही है। बहुत जल्द अपराधियों को पकड़ लिया जाएगा।